શ્રીલંકા સામેની કોલંબો ટેસ્ટમાં સદી ફટકારનાર ચેતેશ્વર પૂજારા (888 પોઈન્ટ) બેટ્સમેનોની યાદીમાં એક નંબર આગળ વધીને ત્રીજા સ્થાન પર પહોંચી ગયો છે. જ્યારે ભારતીય કેપ્ટન વિરાટ કોહલી (813 પોઈન્ટ) પાંચમા સ્થાન પર છે. આ યાદીમાં ઓસ્ટ્રેલિયાના સ્ટીવ સ્મિથ અને ઈંગ્લેન્ડના જો રૂટ અનુક્રમે પહેલા અને બીજા સ્થાન પર છે. અજિંક્ય રહાણેને પણ હાલમાં જ કોલંબો ટેસ્ટમાં ફટકારેલી સદીનો ફાયદો થયો છે અને તે 776 પોઈન્ટ સાથે પાંચ ક્રમાંક ઉપર આવીને છઠ્ઠા નંબરે પહોંચી ગયો છે. જ્યારે ઓપનર કે.એલ રાહુલ 737 પોઈન્ટ સાથે 11માં સ્થાન પર છે.